Võib-olla oli isegi hästi, et eelmisel päeval sai varakult hotelli. Teise päeva hommiku keynote'i tuli andma Haskell'i looja ja promoja Micosoftist, Simon Peyton-Jones. Kes veel ei tea, siis Haskell on vägev funktsionaalse progemise keel. Üleüldse räägiti konverentsil suhteliselt palju  funktsionaalsest programmeerimisest ja kuidas selle abil näiteks concurrency probleeme lahendada. Aga tagasi sessiooni juurde. Peale lühikursust, kuidas Haskellis progeda, hakkas Simon rääkima type-class'idest. Ehk siis, Java inimesele klassi sarnastest asjadest, mida funktsionaalses progemises muidu ei ole ja mis sai just-just Haskelli tehtud. Kokkuvõtteks, see sessioon tekitas tunde, et peaks kunagi seda funktsionaalse progemise asja lähemalt vaatama ja koolis õpitut natuke meelde tuletama.